Κάρολος ΙΣΤ΄ Γουσταύος της Σουηδίας

Ο Κάρολος ΙΣΤ΄ Γουσταύος (σουηδ. Carl Gustaf Folke Hubertus, αγγλικά: Carl XVI Gustaf, 30 Απριλίου 1946) του Οίκου των Μπερναντότ είναι βασιλιάς της Σουηδίας. Η αρίθμησή του ως ΙΣΤ΄ βασίζεται στη μυθική ιστορία της χώρας· στην πραγματικότητα είναι ο Κάρολος Ι΄.https://runeberg.org/nfbm/0500.html Στις 15 Σεπτεμβρίου 1973 διαδέχθηκε στο θρόνο τον παππού του, Γουσταύο ΣΤ΄ Αδόλφο. 
Στις 1 Ιανουαρίου 1980 έγινε συνταγματική αναθεώρηση στη Σουηδία ως προς τη διαδοχή του θρόνου και με αυτόν τον τρόπο σήμερα διάδοχος του σουηδικού θρόνου είναι η κόρη του, Βικτωρία.

 Βιογραφία 

 Πρώιμα χρόνια 
Ο Κάρολος Γουσταύος Φόλκε Ουμβέρτος γεννήθηκε στις 30 Απριλίου 1946 στο Κάστρο Χάγκα στη Σόλνα της Στοκχόλμης. Είναι το πέμπτο παιδί και ο μόνος γιος από τα πέντε παιδιά του Γουσταύου Αδόλφου, Δούκα του Βέστερμποττεν, και της Σίβυλλας των Βέττιν, κόρης του Καρόλου Εδουάρδου της Σαξονίας-Κοβούργου-Γόθας. Βαπτίσθηκε στο Βασιλικό Παρεκκλήσιο στις 7 Ιουνίου 1946 από τον Αρχιεπίσκοπο της Ουψάλα Έρλινγκ Άιντεν και ανάδοχοί του ήταν ο Φρειδερίκος Θ΄ της Δανίας, η Ίνγκριντ της Σουηδίας, ο Όλαφ Ε΄ της Νορβηγίας, η Ιουλιανή των Κάτω Χωρών, ο Γουσταύος Ε΄ της Σουηδίας, ο Φρειδερίκος Ιωσίας της Σαξονίας-Κοβούργου-Γόθας, ο Γουσταύος ΣΤ΄ Αδόλφος της Σουηδίας, η μητριά του, Λουίζα, Βασίλισσα της Σουηδίας, ο Φόλκε Μπερναντότ και η Μαρία Μπερναντότ, Κόμισσα του Βίσμποργκ. Την ημέρα της βάπτισής του απέκτησε τον τίτλο του δούκα του Γιέμτλαντ.http://www.unofficialroyalty.com/april-30-1946-birth-of-king-carl-xvi-gustaf-of-sweden/

Ο πατέρας του Καρόλου Γουσταύου σκοτώθηκε σε αεροπορικό δυστύχημα τον Ιανουάριο του 1947 στο Αεροδρόμιο της Κοπεγχάγης. Την στιγμή του θανάτου τού πατέρα του ο Κάρολος Γουσταύος ήταν μόλις 9 μηνών. Όταν απεβίωσε ο προπάππος του, Γουσταύος Ε΄, τον Οκτώβριο του 1950, ο τετράχρονος τότε πρίγκιπας έγινε διάδοχος του σουηδικού θρόνου.http://www.unofficialroyalty.com/april-22-daily-featured-royal-date/http://www.hellomagazine.com/profiles/king-carl-xvi-gustaf-of-sweden/

Όταν ολοκλήρωσε την δευτεροβάθμια εκπαίδευσή του, κατατάχθηκε για δυόμιση χρόνια στο Σουηδικό Βασιλικό Στρατό, στο Σουηδικό Βασιλικό Ναυτικό και η Σουηδική Βασιλική Αεροπορία. Το 1968 χρίστηκε αξιωματικός και των τριών κλάδων. Πριν αναλάβει το θρόνο, είχε λάβει το βαθμό του υπολοχαγού (στο στρατό), του υποσμηναγού (στην αεροπορία) και του σημαιοφόρου (στο ναυτικό). Έχει επίσης ολοκληρώσει τις ακαδημαϊκές του σπουδές στην ιστορία, την κοινωνιολογία, τις πολιτικές επιστήμες, το φορολογικό δίκαιο και τα οικονομικά στο Πανεπιστήμιο της Ουψάλα και το Πανεπιστήμιο της Στοκχόλμης.http://www.nordstjernan.com/news/people/5470/

Για να προετοιμαστεί για τον ρόλο του ως αρχηγού του κράτους, ο πρίγκιπας Κάρολος Γουσταύος ακολούθησε ένα ευρύ πρόγραμμα σπουδών σχετικά με το δικαστικό σύστημα, τις κοινωνικές οργανώσεις και ιδρύματα, καθώς και τα εργατικά και εργοδοτικά σωματεία. Επιπλέον μελέτησε στενά υποθέσεις του Κοινοβουλίου της Σουηδίας και του Υπουργείο Εξωτερικών της. Επίσης, πέρασε ένα διάστημα στη σουηδική αντιπροσωπεία στα Ηνωμένα Έθνη και στη Σουηδική Υπηρεσία Διεθνούς Αναπτυξιακής Συνεργασίας (SIDA). Εργάστηκε σε μία τράπεζα στο Λονδίνο, στη σουηδική πρεσβεία του Λονδίνου, στο Σουηδικό Εμπορικό Επιμελητήριο στη Γαλλία και στο εργοστάσιο της εταιρείας Άλφα Λαβάλ στη Γαλλία.http://www.unofficialroyalty.com/current-monarchies/swedish-royals/swedish-royal-family/
Άνοδος στο θρόνο
Στις 15 Σεπτεμβρίου 1973 ο Κάρολος Γουσταύος έγινε βασιλιάς της Σουηδίας, μετά το θάνατο του παππού του, Γουσταύου ΣΤ΄ Αδόλφου. Η τελετή ενθρόνισης διεξήχθη στη Στοκχόλμη στις 19 Σεπτεμβρίου 1973. Ο βασιλιάς Γουσταύος ΣΤ΄ Αδόλφος ήταν ο τελευταίος μονάρχης της Σουηδίας που χρησιμοποίησε τον τίτλο Ελέω Θεού Βασιλιάς των Σουηδών, των Γότθων και των Βενέδων. Ο τίτλος αυτός χρησιμοποιούνταν από το 1544.http://sverigesradio.se/sida/artikel.aspx?programid=1602&artikel=5641447http://opencanada.org/features/the-think-tank/graphics/figureheads-of-state/thumb|left|180px|Ο 15χρονος διάδοχος μπροστά σε πλοίο του 17ου αιώνα το 1961.
Επίσημα καθήκοντα
Τα καθήκοντα του Βασιλιά προσδιορίζονται στο Σύνταγμα της Σουηδίας ως αντιπροσωπευτικού και τελετουργικού χαρακτήρα. Με την συνταγματική αναθεώρηση του 1974 ο Βασιλιάς έχασε τις περισσότερες επίσημες πολιτικές εξουσίες του, αν και παρέμενε ανώτατος άρχοντας.http://www.riksdagen.se/en/How-the-Riksdag-works/Democracy/The-Constitution/The-Instrument-of-Government/

Ο Βασιλιάς και η Βασίλισσα της Σουηδίας σε επίσκεψή τους στη Ρωσία το 2001 δίπλα στον Ρώσο Πρόεδρο Βλαντίμιρ Πούτιν και την σύζυγό του.|thumb

Ως ανώτατος άρχοντας πραγματοποιεί επίσημα ταξίδια στο εξωτερικό και δέχεται ως τέτοιος ξένους αντιπροσώπους στη Σουηδία. Κηρύσσει την ετήσια έναρξη των εργασιών του Κοινοβουλίου, προεδρεύει Ειδικού Συμβουλίου που σχηματίζεται κατά την αλλαγή της κυβέρνησης, συμμετέχει σε ειδικά συμβούλια με τον Πρωθυπουργό και το Υπουργικό Συμβούλιο, από τα οποία προεδρεύει το συμβούλιο του Υπουργείου Εξωτερικών. Επίσης, δέχεται τα διαπιστευτήρια από ξένους πρεσβευτές, ενώ υπογράφει τα διαπιστευτήρια των Σουηδών που στέλνονται ως πρεσβευτές στο εξωτερικό. Ως ενωτικός παράγοντας απέχει οικειοθελώς από τις βουλευτικές εκλογές της χώρας.http://www.fororeal.net/enfrsue.htmhttp://www.lysator.liu.se/nordic/mirror2/SI/security/monarchy.html

Ο Βασιλιάς Κάρολος ΙΣΤ΄ Γουσταύος (τυπικά) κατέχει τους υψηλότερους βαθμούς των τριών κλάδων των Σουηδικών Ενόπλων Δυνάμεων. Έτσι, με την άνοδό του στο θρόνο το 1973, ανήλθε στους βαθμούς του στρατηγού, ναυάρχου και πτεράρχου. Ωστόσο, ο Βασιλιάς δεν κατέχει εκτελεστική εξουσία στις ένοπλες δυνάμεις, ούτε κατέχει τον τίτλο του αρχηγού τους.http://pinaylivinginsweden.com/tag/the-royal-family/


Παγκοσμίως, ο Κάρολος ΙΣΤ΄ Γουσταύος είναι ίσως πιο γνωστός ως παρουσιαστής του ετήσιου Βραβείου Νόμπελ. Παραδίδει, επίσης, το ετήσιο Πολικό Μουσικό Βραβείο.http://www.nobelprize.org/ceremonies/

Οικογένεια

Παντρεύτηκε τη Σίλβια Σόμερλαθ, της οποίας ο πατέρας ήταν Γερμανός και η μητέρα Βραζιλιάνα. Είχαν γνωριστεί στους Θερινούς Ολυμπιακούς Αγώνες του 1972 στο Μόναχο, όπου εκείνη εργαζόταν ως διερμηνέας και οικοδεσπότης. Ο γάμος πραγματοποιήθηκε στις 19 Ιουνίου 1976, στον Καθεδρικό Ναό της Στοκχόλμης.

Ο βασιλιάς Κάρολος ΙΣΤ΄ Γουσταύος και η βασίλισσα Σύλβια απέκτησαν τρία παιδιά:
 τη Βικτωρία (γενν. 1977), Δούκισσα του Βέστεργκετλαντ, παντρεύτηκε το 2010 το Ντάνιελ Βέστλινγκ και έχουν δύο παιδιά:
 τη Στέλλα (γενν. 2012), Δούκισσα του Έστεργκετλαντ.
 το Όσκαρ (γενν.  2016), Δούκα της Σκάνια.
 τον Κάρολο Φίλιππο (γενν. 1979), Δούκα του Βέρμλαντ παντρεύτηκε το 2015 τη Σοφία Χέλκβιστ και έχουν τέσσερα παιδιά:
τον Αλέξανδρο (γενν. 2016), Δούκα του Σόντερμανλαντ.
το Γαβριήλ (γενν. 2017), Δούκα της Ντάλαρνα.
τον Ιουλιανό(γενν. 2021), Δούκα του Χάλαντ.
την Αγνή (γενν. 2025), Δούκισσα του Βέστερμποττεν.
 τη Μαγδαληνή (γενν. 1982), Δούκισσα του Χέλσινγκλαντ και του Γιέστρικλαντ, παντρεύτηκε το 2013 τον Κρίστοφερ Ο'Νιλ και έχουν τρία παιδιά:
την Ελεονώρα (γενν. 2014), Δούκισσα του Γκότλαντ.
το Νικόλαο (γενν. 2015), Δούκα του Όνγκερμανλαντ.
την Αδριανή (γενν. 2018), Δούκισσα του Μπλεκίνιε.

Ο Κάρολος Φίλιππος γεννήθηκε ως Διάδοχος του θρόνου. Η προωθούμενη, όμως, συνταγματική αναθεώρηση, η οποία είχε ισχύ από την 1η Ιανουαρίου 1980, άλλαξε τη γραμμή διαδοχής, επιτρέποντας την ανάληψη της διαδοχής ανεξάρτητα από το φύλο. Έτσι, με αυτόν τον τρόπο σήμερα διάδοχος του σουηδικού θρόνου είναι η Βικτωρία, κόρη του Καρόλου ΙΣΤ΄ Γουσταύου και της βασίλισσας Σύλβιας. Ωστόσο, ο Βασιλιάς προσπάθησε να ακυρώσει την αλλαγή της διαδοχής, καθώς ο γιος του βρισκόταν στην πρώτη θέση από την στιγμή της γέννησής του, κάτι που όμως δεν το πέτυχε.http://royalcentral.co.uk/foreignroyals/swedens-prince-carl-philip-announces-engagement-33557http://www.aftonbladet.se/nyheter/article10414639.abhttp://www.unofficialroyalty.com/prince-carl-philip-of-sweden/

 Πρόγονοι  

Παραπομπές

 Εξωτερικοί σύνδεσμοι 

Κατηγορία:Βασιλείς της Σουηδίας
Κατηγορία:Οίκος των Μπερναντότ
Κατηγορία:Ηγέτες εν ενεργεία
Κατηγορία:Τάγμα της Περικνημίδας
Κατηγορία:Τάγμα του Σωτήρος
Κατηγορία:Προτεστάντες μονάρχες
Κατηγορία:Διάδοχοι της Σουηδίας
Κατηγορία:Μεγαλόσταυρος του Τάγματος του Σωτήρος